
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013 m. gruodžio 3 d. Nr. AT-1357
Šakiai


Vadovaudamasis Lietuvos Respublikos Vyriausybės 2012 m. liepos 18 d. nutarimo Nr. 931 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2012,  Nr. 89-4656) 1.6. punktu,  2012 m. liepos 27 d. pasirašyta paskolos sutartimi Nr. 788 ir atsižvelgdamas į UAB „Šakių vandenys“ direktoriaus 2013 m.  lapkričio 14 d. prašymą Nr. S -369, 


į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę gautas paskolos lėšas iš Europos investicijų banko 231 911,21 Lt (du šimtus trisdešimt vieną tūkstantį devynis šimtus vienuolika litų 21 centą) skirti savivaldybės administracijai apmokėti už atliktus darbus. Lėšas skirti investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ (projekto kodas VP3-3.1-AM-01-V-02-049) finansavimui nukreipiant Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 05.02.01.01., į ekonominę funkciją 2.8.1.2.1.1.

